### | | | | --- | --- | | | | | --- | | **Teknik- og Miljøudvalget** 8. september 2016 Sagsnr. 710-2016-20449 Dok.nr. 710-2016-281430 Sagsbehandler DPLVSO | | 90.                 Projektforslag fra [adresse] for blokvarmecentral i Foldby - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U |
| Lovgrundlag | Varmeforsyningsloven, Projektbekendtgørelsen |

###

**SAGENS INDHOLD**

[adresse] ønsker at etablere en blokvarmecentral
til fjernvarmeforsyning af to nye lokalplanområder samt to olieopvarmede
bygninger i Foldby. [adresse] har derfor indsendt vedlagte
projektforslag med anmodning om kommunens godkendelse.

Projektområdet, der kan ses på side 2 i projektforslaget,
omfatter:

· Lokalplanområde nr. 359 for Boligområde ved [adresse] i [adresse]· Lokalplanområde nr. 364 for Boligområde ved [adresse] i Foldby

· Bygningerne på adresserne [adresse] 180 og 182.

I begge lokalplanområder er der tilslutningspligt til
kollektiv varmeforsyning for alt nybyggeri. For bygningerne på [adresse]
180 og 182 vil tilslutning til fjernvarme ske på frivillig basis.

Efter aftale med ejeren, placeres blokvarmecentralen på ejendommen
[adresse] 182, 8382 Hinnerup, og etableres som en komplet
containerløsning. Containeren vil være ca. 12 meter lang og 3 meter høj, og
rumme en 150 kW træpillekedel, skorsten og intern lagersilo.

Fjernvarmeledningsnettet, der skal etableres i forbindelse
med blokvarmecentralen, vil blive dimensioneret udelukkende til forsyning af de
områder og ejendomme, der er omfattet af projektforslaget.

**VURDERING**

På baggrund af oplysningerne i vedlagte projektforslag
vurderer Teknik og Kultur, at projektet som helhed er både samfundsøkonomisk og
miljømæssigt fordelagtigt.

I projektet er der regnet med en samlet anlægsinvestering
på 980.000 kr. for Hinnerup Fjernvarme. [adresse] beregninger viser,
at projektet vil bidrage med et positivt resultat til [adresse]
øvrige drift, vedligehold og administration på godt 200.000 kr. set over 20 år.

Gennemførelsen af projektet vil medføre en
samfundsøkonomisk fordel på knap 900.000 kr. set over 20 år.

Brugerøkonomiske beregninger viser, at de eksisterende huse
med oliefyr vil kunne spare op til 42 % på varmeregningen ved at skifte til
fjernvarme. For nybyggede parcelhuse vil det være op til 47 % billigere med
fjernvarme end med individuelle jordvarmeanlæg. For nybyggede rækkehuse kunne
individuel naturgasforsyning også være et alternativ, men denne løsning vil
være godt 32 % dyrere end fjernvarme.

Hvis projektet gennemføres, vil
den samlede CO2-udledning fra opvarmningen af projektområdet blive
reduceret med knap 98 %, svarende til i alt 782 tons CO2, set over
20 år.

[adresse] godkendelse af
projektet er betinget af, at der gennemføres en VVM-screening af blokvarmecentralen
og at berørte grundejere høres om projektet, inden arbejdet påbegyndes. Hinnerup
Fjernvarme er ansvarlig for at indhente øvrige fornødne tilladelser til brug
for realiseringen af projektet.

**ØKONOMI**

[adresse] forventer at søge Favrskov Kommune om
kommunegaranti for optagelse af lån i Kommunekredit på knap 1 mio. kr., hvoraf
der skal betales løbende/årlig provision til Favrskov Kommune på restgælden.
Der vil blive fremsendt særskilt ansøgning om kommunegaranti til behandling i
Byrådet. Det kommunegaranterede lån er en betingelse for, at projektet kan
gennemføres.

**INDDRAGELSE**

Projektforslaget har været sendt i høring ved HMN GasNet
P/S, der har meddelt, at de ikke har bemærkninger til projektforslaget.

De berørte grundejere vil blive informeret om arbejdets
udførelse samt om deres rettigheder i forbindelse med ekspropriation og
erstatning. Hvor det ikke er muligt at indgå frivillig aftale, gennemføres
etablering af ledningsnettet ved ekspropriation.

**INDSTILLING**

Direktøren for Teknik og Kultur indstiller til Teknik- og
Miljøudvalget:

1.    At [adresse]
”Projektforslag for blokvarme i Foldby” godkendes.

**BESLUTNING**

**Bilag**

|  |  |
| --- | --- |
| Projektforslag for blokvarme i Foldby | 710-2016-281433 |